Pikas (sala)
Pikas (port. Ilha do Pico) − sala Atlanto vandenyne, Azorų salyne. Priklauso Portugalijai. Salos plotas – 447 km². Gyventojų − 14 806 (2001 m.). Aukščiausias salos taškas − Piku ugnikalnis (2351 m). Piko salos ilgis – 42 km, o plotis – 15 km. Svarbiausia gyvenvietė – Madalena. Salos gyventojai augina vynuogynus ir užsiima turistų aptarnavimu. Iki 1980 m. sala garsėjo kaip banginių medžioklės centras. Netoli Piko salos yra daug gilių Atlanto vandenyno gelmių.